Першы вядомы пісьмовы ўспамін пра Нясвіж адносіцца да 1446 года. Вялікі князь Казімір перадаў яго новаму гаспадару – Мікалаю Няміравічу. Эканамічны росквіт Нясвіжа пачаўся пасля таго, як ён стаў цэнтрам уладанняў Радзівілаў. У 1586 годзе разбудаваны Мікалаем Радзівілам горад атрымлівае ад караля Стэфана Баторыя Магдэбургскае права. Герб горада спалучае ў сабе рысы радавога герба Радзівілаў: палова барочнага шчыта складалася з фрагмента чорнага арла, а другая частка з дзесяці палос блакітнага, чырвонага і залатога колераў – фамільных колераў роду.